Diari Oficial de la Generalitat Valenciana


Sumari del DOGV 8194, del 20-12-2017 (2017/11703)

Informació pública de la relació de béns i drets afectats pel projecte d'expropiació d'una parcel·la situada a la Gran Via Tárrega Monteblanco.
-----------------------------------------------------------------------------------------------------------------------------------------------

### Dades del document

Número de DOGV
:   8194

Data del DOGV
:   20-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11857


Data del document
:   29-11-2017

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la relació de béns i drets afectats pel projecte d'expropiació d'una parcel·la situada a la Gran Via Tárrega Monteblanco. [2017/11362]  
La Junta de Govern Local de l'Ajuntament de Castelló de la Plana, en sessió celebrada en data 24 de novembre de 2017, va adoptar l'acord següent:  
  
«Vist l'expedient que s'està tramitant per a l'aprovació del projecte d'expropiació, per taxació conjunta, d'una parcel·la situada a la Gran Via Tárrega Monteblanco de Castelló, i els següents  
  
Antecedents  
1. La Gran Via Tárrega Monteblanco, a l'altura del número 243, entre el carrer del Mar Negre i el carrer d'Herbés, pateix un especial estretiment, que ha quedat encara més patent després de la recent urbanització de la 17-UE-T situada al nord-oest d'aqueix punt.  
2. Per part de la Secció de Desenvolupament Urbanístic s'ha redactat el projecte d'expropiació corresponent per a l'obtenció d'una parcel·la de 446 m² a fi d'ampliar la Gran Via Tárrega Monteblanco en aqueix punt on es produeix l'estretiment.  
3. El projecte d'expropiació inclou la relació de propietaris, la descripció dels béns i drets afectats, la determinació del preu just i els criteris de valoració.  
4. Hi ha en l'expedient un document comptable RC número 3226.5.7602122.751 emés pel director de l'Òrgan de Gestió Pressupostària i Comptabilitat en data 25 de setembre de 2017, que acredita l'existència de crèdit per a dur a terme aquesta expropiació, per import de 33.047,93 ?.  
5. La tècnica d'administració general del Negociat Administratiu de Planejament i Gestió Urbanística ha emés en data 6 de novembre de 2017 un informe favorable al procediment que s'ha de seguir i a la declaració de la necessitat d'ocupació i utilitat pública o interés social de l'expropiació.  
6. En data 10 de novembre de 2017, la Intervenció General Municipal emet un informe de fiscalització prèvia limitada favorable a l'aprovació d'aquest expedient.  
  
Tenint en compte que:  
I. S'apliquen les normes urbanístiques transitòries d'urgència per al municipi de Castelló de la Plana, aprovades per Acord del Consell, de data 27 de febrer de 2015, fins a l'aprovació d'un nou pla que substituïsca l'anul·lat.  
II. La legislació aplicable és la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana; la Llei d'expropiació forçosa, de 16 de desembre de 1954, i el seu Reglament, aprovat pel Decret de 26 d'abril de 1957.  
III. Del que disposa l'article 103 de la LOTUP es desprén que l'Administració podrà expropiar els terrenys dotacionals previstos en els plans.  
IV. Article 9 i següents de la Llei d'expropiació forçosa de 16 de desembre de 1954 (d'ara endavant LEF), en el qual s'estableix que per a procedir a l'expropiació forçosa serà indispensable la declaració prèvia d'utilitat pública o interés social, així com la necessitat d'ocupació dels béns o adquisició de drets que siguen estrictament indispensables per a finalitzar l'expropiació. El planejament vigent, és a dir, les normes urbanístiques transitòries d'urgència per al municipi de Castelló de la Plana, contempla l'alineació del vial esmentat, i queda així declarada la utilitat pública o l'interés social de l'expropiació.  
  
V. L'article 15 de la LEF estableix que, declarada la utilitat pública o l'interés social, l'Administració resoldrà sobre la necessitat concreta d'ocupar els béns o adquirir els drets que siguen estrictament indispensables per a finalitzar l'expropiació.  
VI. De l'article 106 de la LOTUP es desprén que, quan s'aplique el procediment de taxació conjunta, l'administració expropiant formarà l'expedient d'expropiació, que contindrà almenys els documents següents:  
a) Determinació de l'àmbit expropiable, segons la delimitació ja aprovada, amb els documents que la identifiquen quant a situació, superfície i límits, segons certificació registral, acompanyats d'un pla de situació en el terme municipal i d'un pla parcel·lari.  
b) Fixació de preus raonada per grups d'immobles o categories de terrenys, segons les seues condicions d'urbanització i la resta d'elements que s'han de considerar d'acord amb la legislació de valoracions.  
c) Fulls de preu just individualitzat de cada finca, en què es contindran no sols el valor del sòl, sinó també el corresponent a les edificacions, obres, instal·lacions i plantacions.  
d) Fulls de preu just que corresponguen a altres indemnitzacions.  
VII. L'article esmentat estableix que el projecte d'expropiació amb els documents assenyalats serà exposat al públic durant un mes perquè els qui puguen interessar-s'hi formulen les observacions i reclamacions que estimen convenients. La informació pública s'efectuarà per mitjà de la inserció d'anuncis en el Diari Oficial de la Generalitat Valenciana i en un periòdic. A més, les taxacions es notificaran individualment als qui apareguen com a titulars de béns o drets en l'expedient, per mitjà del trasllat literal del full d'apreuament corresponent i de la proposta de fixació dels criteris de valoració.  
  
VIII. De l'article 127.1.d de la Llei reguladora de les bases de règim local es desprén que corresponen a la Junta de Govern Local les aprovacions, entre altres, dels instruments de gestió.  
En relació amb tot això, vistos els preceptes esmentats, l'informe de la tècnica d'administració general del Negociat Administratiu de Planejament i Gestió Urbanística de 6 de novembre de 2017, l'informe favorable de fiscalització prèvia limitada de data 10 de novembre de 2017, i atés que hi ha consignació pressupostària per a fer front a aquesta despesa en virtut del document comptable 7879.8.4780836.107 emés pel director de l'Òrgan de Gestió Pressupostària i Comptabilitat el 25 de setembre de 2017, a proposta del regidor delegat de Drets i Serveis, s'acorda:  
  
1) Determinar el procediment de taxació conjunta per a l'expropiació d'una parcel·la de 446 m² de superfície, situada a la Gran Via Tárrega Monteblanco, entre el carrer del Mar Negre i el carrer d'Herbés de Castelló, i declarar la necessitat d'ocupació d'aquests terrenys per a dur a terme l'ampliació de la Gran Via Tárrega Monteblanco en aquest punt.  
  
2) Exposar al públic durant el termini d'un mes el projecte d'expropiació junt amb la relació de propietaris, béns i drets afectats que es detalla a continuació, a fi que per part de les persones interessades es puguen formular les al·legacions i observacions que consideren convenients respecte del projecte d'expropiació, essencialment amb vista a la titularitat o valoració dels seus drets.  
  
  
Finca número 1  
  
Titular: Vicente Basiero González (100 % ple domini).  
Situació de la finca: Gran Via Tárrega Monteblanco.  
Límits: nord, carrer del Mar Negre; sud, carrer d'Herbés; est, Carrocerías Beser Altava, i oest, av. Gran Via Tárrega Monteblanco  
Finca cadastral: 1289545YK5218N.  
Finca registral: -  
Superfície cadastral: 446 m².  
Superfície registral: -  
Superfície que s'ha d'expropiar: 446 m².  
Altres drets: es desconeixen.  
  
3) Traslladar aquest acord als titulars de drets inscrits en el Registre de la Propietat junt amb el corresponent full d'apreuament i la proposta de fixació dels criteris de valoració.  
  
4) Notificar l'inici del procediment al Registre de la Propietat i sol·licitar d'aquest la certificació de domini i càrregues de les finques afectades i la pràctica dels assentaments que corresponguen.»  
  
La qual cosa es fa pública als efectes que durant el termini d'un mes a comptar des de l'endemà de la publicació d'aquest anunci pugueu aportar les dades oportunes per a rectificar possibles errors en la descripció o oposar-vos, per raons de fons o forma, a la necessitat d'ocupació. Així mateix, i en el mateix termini d'un mes, podreu formular les al·legacions i observacions que considereu convenients respecte del projecte d'expropiació, essencialment amb vista a la titularitat o valoració dels vostres drets. Aquest projecte d'expropiació podrà consultar-se en la Secció de Desenvolupament Urbanístic d'aquest ajuntament, al carrer d'Enmig, número 82, pis 4t (Edifici Quatre Cantons), de dilluns a divendres de 09.00 a 14.00 hores.  
Finalment i dins del mateix termini es prega a les persones interessades que:  
a) Aporten escriptures o títols de propietat i rebuts de contribució.  
  
b) Indiquen si l'immoble referit està lliure de càrregues i gravàmens.  
c) Si en aquest hi ha ocupants o inquilins, de quina data és el contracte d'arrendament, dades d'arrendatari i l'import de l'arrendament.  
  
Castelló de la Plana, 29 de novembre de 2017.- El regidor delegat de l'Àrea de Drets i Serveis: Rafael Simó Sancho.